גשר סן-לואי

גשר סן-לואי (בצרפתית: Pont Saint-Louis) הוא גשר לכלי רכב שנבנה מעל נהר הסן ברובע הרביעי של פריז המחבר בין האי איל דה לה סיטה והאי איל סן לואי. הגשר הנוכחי הוקם ב-1970 אך התקימו במקום גשרים קודמים כבר מהמאה ה-17. כיום הגשר חסום לכלי רכב ומאפשר מעבר הולכי רגל ורוכבי אופניים בלבד. מקום ושם הגשר הגשר מחבר את האי איל דה לה סיטה לאי איל סן לואי. הגשר נקרא "סן-לואי" על שם רחוב סן-לואי שעל האי "איל סן לואי" המחבר את הגשר ל"כנסיית סן לואי" (צר') שגם היא נמצאת על האי וקרויה על שם לואי התשיעי, מלך צרפת. לואי התשיעי היה מאמין קתולי אדוק כשבין השאר רכש מקיסר קונסטנטינופול, בולדווין השני (צר') שרידים מכתר הקוצים שהונח על ראשו ישו והוביל, יחד עם אדוארד הראשון, מלך אנגליה, את מסע הצלב השמיני. כשהגיע מסע זה לתוניסיה נפטר לואי התשיעי עקב מחלה זהומית ועל נאמנותו הדתית הזו הוכרז כקדוש בשם "לואי הקדוש" (סן לואי) על ידי האפיפיור בוניפקיוס השמיני. ההיסטוריה של הגשר הגשר של 1634 הרצון להקים גשר בין איל דה לה סיטה ואיל סן לואי נבע מתחילת הפיתוח העירוני של האי "איל סן לואי". הקמת הגשר הראשון החלה ב-1630 והסתיימה ב-1634. הגשר, בן תשעת הקשתות, תוכנן ונבנה על ידי בנאי הגשרים כריסטוף מארי (צר') והיה עשוי מעץ. שמו הרשמי של הגשר היה "גשר סן לנדרי" אך כונה בפי העם "גשר העץ". ב-1709 נפגע הגשר, חלקית, מגושי קרח שנסחפו בנהר וב-1710 נהרס כליל משיטפון בנהר. הגשר של 1717 ב-1717 נבנה במקום גשר חדש, בן שבע קשתות, כשגם הפעם היה זה גשר עץ. בגלל שנצבע באדום כונה "הגשר האדום". ב-1795 נסחף הגשר עקב שיטפון בסן. הגשר של 1804 ב-1803 החלה בנייתו של גשר חדש במקום כשתכנון הגשר נמסר למהנדס הצרפתי פייר-אנטואן דמוסטייה (צר'). בניית הגשר הסתיימה ב-1804 ועם סיומו נקרא "גשר העיר" (Pont de la Cité). מבנה הגשר שילב אבן (בעמודי התמיכה) וברזל ועץ (בקשתות ובמדרך). הגשר היה בן שתי קשתות כשכל קשת במפתח של 70 מטר וברוחב 10 מטר. הגשר שימש רק הולכי רגל והמעבר בו היה בתשלום. ב-1809 נגרם לגשר נזק בגלל שיטפון והתיקון שינה את מבנה הגשר המקורי. ב-1811 נהרס הגשר שוב והוחלף בגשר עץ פשוט. הגשר של 1842 ב-1842 נבנה במקום גשר נוסף. היה זה גשר מתכת תלוי שנתמך על ידי שני עמודים, בסגנון גותי, שנבנו בשתי קצות הגשר. הגשר יועד רק להולכי רגל ונקרא בפעם הראשונה "גשר סן לואי". הגשר של 1861 ב-1861, נהרס הגשר הרביעי והוקם במקומו גשר חמישי. היה זה גשר מתכת בן קשת אחת במפתח של 64 מטר וברוחב 16 מטר. המבנה המסיבי שחוזק במסמרות ייתר את הצורך בכבלי תמיכה. במהלך השנים, לאחר השלמתו, נפגע הגשר מספר פעמים על יד ספינות ששטו בסן. התאונה המשמעותית ביותר התחוללה ב-22 בדצמבר 1939 כשכלי שיט כבד פגע בגשר וגרם לשקיעת חלקים ממנו בסן. בתאונה ניספו שלושה הולכי רגל שנפלו לסן ולפציעתם של 8 שנפלו גם הם לנהר אך נימשו. הגשר של 1941 ב-1941 נבנה במקום גשר הולכי רגל זמני תוך שימוש בקונסטרוקציה שנלקחה מאתר בניה סמוך. הגשר של 1970 ב-1968 החלה בניית גשר חדש שנחנך ב-1970. היה זה גשר מתכת בן קשת אחת באורך 67 מטר וברוחב של 16 מטר. גשר זה הוא הגשר הקיים כיום. גלריה קישורים חיצוניים גשר סן לואי, באתר lerendezvousdumathurin.com, ‏5 בפברואר 2015 (בצרפתית) גשר סן לואי, באתר theparisianguide.com גשר סן לואי, באתר travelfranceonline.com גשר סן לואי, באתר parisjetaime.com גשר סן לואי, באתר eutouring.com גשר סן לואי, באתר paris1900.lartnouveau.com (בצרפתית) גשר סן לואי, באתר parisseine.com (בצרפתית) ביאורים הערות שוליים